אנני ספרינקל

אנני ספרינקל (באנגלית: Annie Sprinkle; נולדה כאלן פ. סטיינברג ב-23 ביולי 1954) היא מחנכת מינית ואמנית מיצג אמריקאית ולשעבר עובדת מין, חשפנית פמיניסטית, שחקנית פורנוגרפיה, מגישת טלוויזיה, עורכת מגזין פורנו, וכותבת ומפיקת סרטי פורנו. היא קיבלה תואר BFA בצילום ב-1986 מ-School of Visual Arts ודוקטורט במיניות האדם ב-1992 מהמוסד המורשה Institute for Advanced Study of Human Sexuality בסן פרנקסיסקו. ספרינקל, המגדירה את עצמה "אקו-סקסואלית", נישאה לבת זוגה בת' סטיבנס (Beth Stephens) ב-2007.

 חיים וקריירה 
ספרינקל נולדה בפילדלפיה למשפחה יהודית עם שורשים רוסים ופולנים. היא ידועה כ"זונה וכוכבת פורנו שהפכה לאמנית ומחנכת מינית". המופע האמנותי המפורסם ביותר שלה נקרא "Public Cervix Announcement", או "הודעת צוואר רחם ציבורית" (משחק מילים על Public Service Announcement, או הודעת שירות לציבור), בו היא מזמינה את הקהל "לחגוג את הגוף הנקבי" על ידי התבוננות בצוואר הרחם שלה בעזרת ספקולום ופנס. הופעה נוספת שלה הייתה "The Legend of the Ancient Sacred Prostitute", או "אגדת הזונה הקדושה מהתקופה העתיקה", שכללה ריטואל "קסם מיני" עם אוננות. היא תיירה עם מופעי היחיד שלה ברחבי העולם במשך יותר מ-17 שנים, ביניהם המופעים Post Porn Modernist, Annie Sprinkle's Herstory of Porn, Hardcore from the Heart, ו-Exposed; Experiments in Love, Sex, Death and Art.

עבודתה ופרסומיה, שיצרה במשך כארבעה עשורים, נכללים בקורסים אקדמיים באוניברסיטאות רבות, בתחומים שכוללים תולדות התיאטרון, לימודי נשים ומגדר, ולימודי קולנוע. היא גם מלמדת במכון הפרטי The New School of Erotic Touch.

בגיל 18, ספרינקל התחילה לעבוד בקופה של בית קולנוע בטוסון, אריזונה, עת הציגו בו את הסרט גרון עמוק. המשטרה פשטה על בית הקולנוע, שכן היה איסור על הקרנת פורנוגרפיה, וספרינקל נקראה לבית המשפט להעיד, ושם פגשה והתאהבה בבמאי הסרט, ג'ררד דמיאנו. השניים התחילו רומן, והיא נסעה בעקבותיו לניו יורק, שם התגוררה במשך 20 שנים. סרט הפורנו הראשון של ספרינקל היה Teenage Deviate, שיצא ב-1975. סרט המיינסטרים המוכר ביותר שלה הוא Deep Inside Annie Sprinkle, שהיא הייתה בו במאית שותפה, יחד עם ג'וסף סרנו, שהיה סרט הפורנו מספר 2 בהכנסות לשנת 1981.

ב-1991, הקימה ספרינקל את הסדנה לווידאו "שרמוטות ואלילות" (Sluts and Goddesses), שהפך ב-1992 לבסיס להפקה שלה בשם The Sluts and Goddesses Video Workshop – Or How To Be A Sex Goddess in 101 Easy Steps. ספרינקל יצרה ז'אנרים חדשים של סרטי פורנו, ביניהם פורנו-חינוכי, XXX דוקודרמה, פורנו אמנות, ואירוטיקה פמיניסטית. היא גם הנחתה סדנאות מין רבות, יחד עם המנחה ברברה קרייס, איתה גם הפיקה את מופע הבמה "Metamorphosex".

היא כיכבה בסרטים הניסיוניים של הבמאי ניק זד, כולל ב-War Is Menstrual Envy (1992), Ecstasy in Entropy (1999), ו-Electra Elf: The Beginning (2005).

ספרינקל הופיעה בסך הכל בקרוב ל-200 סרטים, כולל פורנו רך וקשה, בי מוביז, סרטים דוקומנטריים, תוכניות טלוויזיה - כמו "סקס אמיתי" של HBO, ואף הפיקה, ביימה ושיחקה בסרטים משל עצמה, כמו Annie Sprinkle's Herstory of Porn, "Annie Sprinkle's Amazing World of Orgasm, ו-"Linda/Les & Annie—The First Female to Male Transsexual Love Story".סרטיה הוצגו במאות פסטיבלים לקולנוע, מוזיאונים, וגלריות. עבודתה בסרטי מבוגרים זיכו אותה בכוכב ברחבת התהילה של שחקני סרטי מבוגרים באדיסון, ניו ג'רזי, והיא חברה גם בהיכלי תהילה נוספים בתחום. מאז שנות ה-80, היא הציגה את עבודתה כאמנית אורחת באוניברסיטאות ברחבי ארצות הברית ואירופה, והיא גם מרצה בפני קהלים בנושאים שונים, כמו נושא סבב ההרצאות משנת 2012, שנקרא "חיי ועבודתי כאקטיביסטית פורנו פמיניסטי, מחנכת מין רדיקלית, ואקוסקסואלית" ("My Life and Work as a Feminist Porn Activist, Radical Sex Educator, and Ecosexual").

כל עבודתה של ספרינקל נוסבת מיניות, עם היבטים פוליטיים, רוחניים, ואמנותיים. ב-2005 התחייבה לפרויקט של שבע שנים, יחד עם אשתה ושותפתה לעבודה בת' סטיבנס. הן קראו לפרויקט "מעבדת אמנות האהבה" (Love Art Laboratory). כחלק מהפרויקט, השתיים ערכו חתונה אמנותית-נסיונית כל שנה, כל פעם בתמה אחרת. בסך הכל, השתיים ערכו כבר לפחות 15 חתונות ניסיוניות, מתוכן 11 בתמות אקוסקסואליות. הן חיתנו את השמיים, האדמה, הים, הירח, את רכס הרי אפלצ'יה, ואת השמש בשש מדינות שונות.

את הזהות האקוסקסואלית הגתה ספרינקל יחד עם סטיבנס, כאשר הרעיון הוא מיניות שמפוקסת באהבת האדמה, או כפי שהשתיים ניסחו את זה, "הארץ היא המאהבת שלנו". מניפסטו האקוסקס מנחה שאין חובה לאקוסקסואליות להיות זהות יחידה, וישנם אקוסקסואלים אקוסקסואליות שהם "מקהילת הלהטבא"ק, הטרוסקסואלים, א-מיניים, ו/או אחרות/ים".

ספרינקל מזדהה כפמיניסטית סקס פוזיטיב, והרבה מהפעילות שלה כאקטיביסטית ומחנכת כוללים את גישתה זו. כמו גם את פעילותה למען זכויות עובדות מין ונגישות שירותי בריאות עבורן. היא עצמה עבדה כזונה בעברה.

ב-2009, הופיעה ספרינקל בסרט התיעודי הצרפתי Mutantes: Punk, Porn, Feminism, בו דיברה על תחילת תנועת הסקס פוזיטיב, ותרומתה לה.

 שמה 
את השם "אנני" אמצה כשם במה כשהתחילה להשתתף בסרטי פורנו. כשהקריירה שלה התפתחה, היא חוותה לילה אחד הארה, לדבריה "כאילו מן האלה בכבודה ובעצמה", ששמה הוא "אנני ספרינקל". היא חשבה שהשם מתאים מכיוון ש"אני נמשכת לספרינקלס על גביעי גלידה (אני מכורה לסוכר!) ואני אוהבת מפלים, שתן, נוזלים ואגינליים, זעה, וכל דבר רטוב, כך שהשם "אנני ספרינקל" נראה מושלם" (כאשר פירוש המילה ספרינקל הוא נתז).

 ביבליוגרפיה 
ממוזער|אנני ספרינקל בתפקיד הזונה הקדושה המחודשת|right|200px
 Sprinkle, A. "Beyond Bisexual", in Bi Any Other Name: Bisexual People Speak Out. Alyson Publications 1991. 
 Sprinkle, A. Dr. Sprinkle's Spectacular Sex—Make Over Your Love Life with One of the Worlds Greatest Sex Experts. Tarcher/Penguin 2005. 
 Sprinkle, A. Hardcore from the Heart—The Pleasures, Profits and Politics of Sex in Performance. Continuum International Publishing Group 2001 
 Sprinkle, A. Post-porn modernist: my 25 years as a multimedia whore. Cleis Press, 1998. 
 Sprinkle, A. XXXOOO: Love and Kisses from Annie Sprinkle. Gates of Heck, 1997 
 Sprinkle, A. Annie Sprinkle’s Post-Modern Pin-Ups: Pleasure Activist Playing Cards. Gates of Heck, 1995. 
 Sprinkle, A. Love VIbration Kawade Shobo Shinsha, 1996 
 Sprinkle, A. & Vera, V. Annie Sprinkle's ABC Study of Sexual Lust and Deviations Radio Art Publications, 1983 ASIN B007RZ7JCI
 Heidenry, John. What Wild Ecstasy.The Rise and Fall of the Sexual Revolution. New York: Simon and Schuster, 1997. Reviewed by Robert Christgau in The New York Times, April 27, 1997.
 Sprinkle, A. Foreword in Carrellas, Barbara Urban Tantra: Sacred Sex for the Twenty-First Century , Berkeley, California: Celestial Arts, 2007. 
 Sprinkle, A. Foreword in Sundahl, D. Female Ejaculation and the G-Spot, Almeda, California: Hunter House Publishers, 2014, 
 Sprinkle, A. & Jong, E. Pees on Earth, Brooklyn, New York: powerHouse Books, 2006, 
 Sprinkle, A. "Contributor" in Webb, S Tattooed Women, Unknown: R. Mutt Press, 1982, ASIN B00104J2SQ
 Sprinkle, A. The Kinky World of Annie Sprinkle, Unknown: Hudson Communications, 1985, ASIN B005JRVWB0

 ראו גם 
 יהודים בתעשיית הפורנוגרפיה בארצות הברית

 קישורים חיצוניים 


 האתר של מיזם האמנות Love Art Laboratory
 תצוגה של עבודותיה של אנני ספרינקל בגלריה aeroplastics contemporary, בבריסל 
 Annie Sprinkle: The Early Years ראיון פודקאסט, The Rialto Report, 7 באפריל 2013
 How Psychedelics Informed My Sex Life and Sex Work, מאמר מאת אנני ספרינקל

 Documenting the Orgasm: An Interview With Post-porn Modernist and Feminist Art Teacher, Annie Sprinkle, Gary Morris, LiP Magazine: 2002.

הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:אמני מיצג
קטגוריה:אמניות מיצג
קטגוריה:אמנים להט"בים
קטגוריה:אמריקאים ממוצא פולני-יהודי
קטגוריה:אמריקאים ממוצא רוסי-יהודי
קטגוריה:להט"בים אמריקאים
קטגוריה:להט"בים בזנות
קטגוריה:להט"בים יהודים אמריקאים
קטגוריה:פמיניסטיות אמריקאיות
קטגוריה:פמיניסטיות יהודיות אמריקאיות
קטגוריה:פמיניסטים אמריקאים
קטגוריה:פמיניסטים יהודים אמריקאים
קטגוריה:צנזורה באמנויות
קטגוריה:שחקניות פורנוגרפיה אמריקאיות
קטגוריה:אמריקאים שנולדו ב-1954
קטגוריה:אמריקאיות שנולדו ב-1954